cyanic-selkie/wikianc huggingface dataset:
Ihminen
Ihmisen biologia
Ihminen on monisoluinen aitotumallinen eliö, joka koostuu noin 100 biljoonasta solusta ja noin 70-prosenttisesti vedestä. Ihmisyksilön kehitys alkaa, kun siittiö hedelmöittää munasolun. Sen jakautuessa muodostuu alkio, joka muuttuu sikiöksi kahdeksannella viikolla hedelmöityksestä. Täysikasvuisuuden ihminen saavuttaa murrosiän päättyessä. Merkittäviä orgaanisia järjestelmiä ihmisessä ovat luuranko, hermoverkosto, verenkierto, lihaksisto ja hengitysjärjestelmä.
Anatomia ja fysiologia
pienois|Ihmisen luuranko. Ihmisvartalojen tyyppejä on useita, ja niiden koko ja ominaisuudet määräytyvät geeniperimän ja ympäristötekijöiden, kuten ruokavalion ja liikunnan, mukaan. Aikuisen ihmisen pituus vaihtelee keskimäärin 150 cm:n ja 200 cm:n välillä. Naiset ovat keskimäärin miehiä pienempiä. Keskipituuksissa on myös alueellista eroavaisuutta. Suomalaisten keskipituus on miehillä 178,5 cm ja naisilla 168,0 cm vuonna 2014 tehdyn tutkimuksen mukaan. Suomalaiset ovat maailmantilastossa sijoilla 16. miehissä ja 13. naisissa. Ihmisen tiheys on suurin piirtein sama kuin veden; luu- ja lihaskudos ovat vettä tiheämpiä ja rasvakudos vettä harvempaa. Rinta- ja vatsaontelo pienentävät keskitiheyttä.
Ravinto
thumb|Erilaisia [[Hedelmä (ruoka)|hedelmiä. Ihmiset yhä harvemmin keräävät itse ravintonsa luonnosta.]] Ihmiset tarvitsevat elääkseen säännöllisesti ruokaa ja juomaa. Ruoan puute ihmisellä johtaa jo lyhyessä ajassa nälkäkuolemaan, mutta vedenpuute on sitäkin vakavampi: se johtaa dehydraatioon ja kuolemaan jo muutamassa päivässä. Vettä tai muita nesteitä ihminen juo keskimäärin 1,5 litraa päivässä. Ihmiset voivat syödä elääkseen sekä kasvikunnan että eläinkunnan tuotteita. Ihminen on siis lajina kaikkiruokainen. Ihmiset ovat käyttäneet sekä liha- että kasvisravintoa jo metsästäjä-keräilijä-kaudella. Ihminen voi kuitenkin tulla toimeen myös pelkällä kasvisravinnolla, jota osa ihmisistä käyttää nykyään eettisistä tai terveydellisistä syistä. 10 000 vuotta sitten ihmiset omaksuivat maanviljelyskulttuurin, joka johti populaation nopeaan kasvuun ruoan riittäessä yhä useammalle.
Murrosikä
Sukupuolihormonien vaikutuksesta poikien ja tyttöjen kehitys alkaa eriytyä murrosiässä. Tytöillä murrosikä alkaa ensimmäisistä kuukautisista noin 13 vuoden iässä, pojilla vähän myöhemmin. Murrosikään kuuluvat sukupuolitunnusmerkkien kehittyminen, sukukypsyys ja nopea pituuskasvu. Tytöille kehittyvät rinnat ja lantio levenee, ja poikien lihakset kasvavat, parrankasvu alkaa ja ääni madaltuu.
Suomalaiset tytöt kasvavat noin 15–16 ikävuoteen saakka, pojat kasvavat vielä jopa 17–20 vuoden ikäisinä. Ihmisen psyykkinen kehitys ja kypsyminen jatkuvat pitkälle aikuisikään.
Motivaatio ja tunteet
Tunne on kokonaisuus kompleksisen järjestelmän, kuten ihmisen, koordinoimiseksi tiettyyn perustilanteeseen. Esimerkiksi pelon tunne herkistää aisteja, keskittää huomiota, pienentää pintaverenkiertoa (pienemmät vauriot taistelutilanteessa), nostaa sydämen lyöntitiheyttä, erittää vereen adrenaliinia ja niin edelleen. Tunteita tutkii erityisesti psykologia.
Kieli
Kieli on järjestelmä, jossa ihminen ilmaisee ajatuksensa kielellisillä merkeillä, abstraktioilla. Näitä merkkejä nimitetään kielellisiksi ilmauksiksi. Puhutuissa kielissä kuuluvia merkkejä tuotetaan puhe-elimillä. Kirjoitetussa kielessä kielelliset ilmaukset on tehty silmin nähtäviksi eli luettaviksi. Viitotuissa kielissä kielelliset ilmaukset ovat visuaalisia, eivät kuuluvia. Kieliä tutkii kielitiede. Ihmisillä on tällä hetkellä käytössä eri kieliä noin 6 000, ja lukemattomat kielet ovat hävinneet aikojen saatossa. Ihmiskunnan kielellinen monimuotoisuus on kuitenkin vähentymässä ja kieliä kuolee yhä kasvavalla nopeudella, johtuen suurelta osin globalisaatiosta. Valtaosan kielistä pelätään kuolevan tämän vuosisadan aikana.
Harriet Nordlund
Elämäkerta
1980-luvusta lähtien Harriet Nordlundin puoliso oli ruotsalainen näyttelijä Gustav Levin (s. 1952). Heille syntyi kaksi tytärtä: ensimmäinen vuonna 1982 ja toinen vuonna 1985.
Jorma Kääriäinen (suomenkielinen albumi)
Albumi ylsi Suomen virallisen listan sijalle 21.
203/50 VC
Obuhovin terästehdas kehitti 203/50 VC:n Vickersin 1900-vuosikymmenellä kehittämästä 203/50 V -tykistä Pietari Suuren merilinnoituksen tarpeisiin. Osa tykin osista tuli Vickersiltä.
Billy Dee Williams
Televisio
Williams teki erikoisesiintymisen suositussa sketsisarjassa In Living Color vuodelta 1990. Hänet nähdään myös pastori Danin roolissa sarjassa 70's Show.
FS Normandie (1860)
Palvelus
Heikkolaatuisesta puutavarasta valmistettu alus oli sotatoimien päätyttyä huonossa kunnossa ja se poistettiin palveluksesta 17. kesäkuuta 1871. Alus romutettiin 1872 ja sen koneisto siirrettiin Tonnerreen.
Robin Williams
Läpimurtoelokuvat
Williams voitti parhaan miessivuosan Oscarin elokuvasta Will Hunting (1997). Rooli psykiatri Sean Maguirena oli siitä harvinainen Williamsin uralla, että siinä ei käytännössä ollut komediallisia elementtejä. Seuraavia elokuvia olivat Taivaan tuolla puolen (1998), jossa hän näytteli miestä, joka tutki elämän jälkeistä elämää, ja Patch Adamsissa, jossa hän puolestaan esitti lääkäriä, joka yritti todistaa, että nauru on parasta lääkettä. Williams näytteli elokuvassa Robotin elämää (1999) androidia ja elokuvassa Jakob – Valehtelija (1999) juutalaista kenkäkauppiasta, joka yritti nostaa toivoa puolalaisessa ghettossa.
Ura 2000-luvulla
Williamsin 2000-luvun ensimmäisen vuosi­kymmenen komedia­elo­kuviin kuuluvat Man of the Year (2006) ja Night at the Museum – yö museossa, missä hän näytteli Teddy Rooseveltia. Williams oli mukana myös elo­kuvan jatko-osissa Night at the Museum 2 (2009) ja Night at the Museum – Haudan salaisuus (2014).
Bernd Dreher
pienoiskuva|Bernd Dreher Bernd Dreher (s. 2. marraskuuta 1966 Leverkusen, Nordrhein-Westfalen, Saksa) on uransa lopettanut saksalainen jalkapallomaalivahti, joka edusti Saksan Bundesliigassa pelaavaa Bayern Müncheniä. Dreher on 187 senttimetriä pitkä.
Päivälehti
Lehden perustaminen
Kirje poiki vaikuttavan määrän lahjoittajia, joukossa muun muassa Santeri Alkio, Minna Canth, Matti Kurikka, Lucina Hagman, E. N. Setälä ja N. R. af Ursin. Tästä huolimatta toivotusta 10 000 markan summasta saatiin kokoon vain puolet. Taloudellisesta takaiskusta huolimatta lehti päätettiin perustaa, sillä nuorsuomalaisten innostus sitä kohtaan oli korkealla. Lisäksi Aug. Schaumanin kirjapaino, joka oli aiemmin painanut Hufvudstadsbladetia, teki edullisen tarjouksen lehden painamisesta. Uuden lehden nimeksi annettiin Päivälehti, päätoimittajaksi ryhtyi Eero Erkko ja toimitussihteeriksi rekrytoitiin Finland -lehdestä E. O. Sjöberg. Päivälehden ensimmäinen numero ilmestyi 16. marraskuuta 1889.
Vaikeudet sensuurin kanssa
Tämä ei kuitenkaan riittänyt Bobrikoville, joka piti Erkkoa yhtenä tärkeimmistä venäläisvastaisista kiihottajista, ja vuonna 1903 hän määräsi tämän karkotettavaksi maasta. Erkko perheineen matkusti vapaaehtoisesti ulkomaille ennen kuin viranomaiset ehtivät panna karkotusmääräyksen toimeen ja asui kaksi vuotta Yhdysvalloissa. Sensuuri ei kuitenkaan onnistunut tuhoamaan Päivälehden menestystä, päinvastoin: vihatun Bobrikovin vainon kohteeksi joutunut lehti kasvatti levikkiään useilla tuhansilla.
Killoran
Valmistus
Aluksen oli rakentanut skotlantilainen Ailsa Shipbuilding Company, ja se oli laskettu vesille 30. kesäkuuta 1900. Aluksen kantavuus oli 3 000 tonnia kuollutta painoa, ja sen kantavuus oli 1 816,98 bruttorekisteritonnia. Alus oli 77,70 metriä pitkä, 11,90 metriä leveä, ja sen rungon korkeus kölistä kannelle oli 6,90 metriä. Syväys täydessä lastissa oli 5,40 metriä.
Zenia Stampe
Vuosina 2008–2011 Stampe toimi puolueensa varapuheenjohtajana ja vuosina 2003–2006 puolueen nuorisojärjestön Radikal Ungdomin puheenjohtajana. Hän lähti mukaan nuorisojärjestön toimintaan vuonna 1998. Zenia Stampe on naimisissa teatteriohjaaja Martin Lyngbon kanssa. Hänellä on kolme omaa lasta sekä yksi bonuslapsi.
Andit
Maantiede
Pohjois-Andeilta valuvat vedet muodostavat idässä maailman vesimäärältään suurimman joen Amazonin, joka kuljettaa suuria määriä sedimenttiä vuorilta. Etelä-Andien vedet valuvat idässä Paranájokeen. Läntiset valumavedet muodostavat useita lyhyitä jokia mantereen länsirannikolle.
Overwatch
Pelimuodot
Pelissä on 15+ karttaa, jotka sisältävät erilaisia tehtäviä:
Custom peleissä pelaajat voivat myös luoda ja liittyä toisten peleihin heidän valitsimillaan säännöillä.
Tasot
Overwatchissa on monta erilaista tasomääritystä:
Myynti
Peli on Blizzardin kahdeksas miljardin dollarin myyntiin yltänyt peli.
Saksan lentäjäkoulutus Neuvostoliitossa
Lipetskin lentokoulu
Varsinainen lentokoulutus alkoi 15. heinäkuuta 1925. Koulutukseen sisältyi intensiivistä lentotoimintaa neljän viikon ajan kuuden lentokadetin ryhmissä. Ensimmäiset lentokadetit olivat muuntokoulutettavia lentäjiä. Myöhemmin koulutettiin myös aidosti uusia lentäjiä. Koulun suorittamisen jälkeen oppilaat palkattiin Reichswehriin ilman merkintöjä siitä, että olisivat saaneet lentokoulutusta.
Tiedustelulentotoiminnan koulutus aloitettiin kahdeksalla Heinkel HD 17 -lentokoneella kesällä 1926.
Luettelo Pokémoneista (sukupolvi I)
Pokémon-tuoteperheen ensimmäinen sukupolvi sisältää 151 kuvitteellista eliölajia. Ne esiteltiin pelisarjan vuonna 1996 ilmestyneissä osissa Pokémon Red ja Blue.
Kruunun ritarikunta (Belgia)
pienoiskuva|Ritarikunnan tunnuksia Kruunun ritarikunta on belgialainen ritarikunta, joka perustettiin 15. lokakuuta 1898 kuningas Leopold II:n käskystä. Aluksi kuningas jakoi sitä tunnustuksena sankarillisista saavutuksista Kongon vapaavaltiossa. Belgian valtio otti ritarikunnan osaksi omaa palkitsemisjärjestelmäänsä vuonna 1908 ja sijoitti sen Leopoldin ritarikunnan alapuolelle.
Preeti Leppänen
Preeti Leppänen on yksinkertainen mieshenkilö Väinö Linnan kirjasarjassa Täällä Pohjantähden alla. Hänen vaimonsa on Ison Manun kartanon kanapiika Henna Leppänen, ja hänellä on tytär Aune ja poika Valenti. Hän on köyhä ja muiden kyläläisten väheksymä mies, jonka alituisena tapana on hokea, että ”se on semmosta meitin tämmösten miesten”. Omalla tavallaan hänessä konkretisoituvat kaikki ne muutokset, jotka historia tuo Pentinkulmalle, vaikka hän usein ymmärtääkin ne aivan väärin.
Leppäsen perheen asumus on kartanon omistama mäkitupa, oikeammin hökkeli, jonka pelkkä koossapysyminen on pieni ihme. Rakennuksessa on malkakatto, ja eteisen seinästä puuttuu joitakin lautoja, koska niitä on käytetty tulenvirikkeinä. Rikkinäinen ikkunaruutu on paikattu päreillä ja kangassäkillä. Pihamaalla on likavesien kaatopaikka, jota talon väki käyttää käymälänäkin. Sisällä mökissä tuntuu voimakkaana käytetystä tiskivedestä, mädäntyneistä ruoanjätteistä ja likaisista vaatteista uhoava löyhkä. Isäntäväen lisäksi mökissä asustaa pari kanaa; alkujaan niitä on ollut kolme, mutta paronin koira on tappanut niistä yhden.
Saksan valtakunta
Kansallissosialistinen Saksa
Saksan valtakunnan alettua menettää valtaamiaan alueita liittoutuneille nimi muutettiin Suur-Saksan valtakunnaksi. Nimitys Suur-Saksan valtakunta oli käytössä vuosina 1943–1945.
Route nationale 1
RN1 ja Bamakosta Diémaan johtava RN3 muodostavat Malin puoleisen osan Bamakon ja Dakarin välisestä pohjoisesta liikennekäytävästä. Sen kautta kulkee suuri osa Malin ulkomaankaupasta. Tien huonon kunnon ja vaarallisuuden takia osa liikenteestä on siirtynyt vuonna 2012 valmistuneelle eteläiselle liikennekäytävälle.
Fort Severn
56.01028°N, -87.58583°W Fort Severn (Fort Severn First Nation) on Hudsoninlahden etelärannalla pohjoisessa Ontariossa Kanadassa sijaitseva noin 400 asukkaan kylä. Kylän väestö muodostuu 90 perheestä, jotka asuvat 40 neliökilometrin alueella. Paikkakunnan nimitys virallisissa yhteyksissä on Fort Severn 89, sillä useimmilla Kanadan intiaanireservaateilla on numero nimen yhteydessä.
I LUV 2K
Vuoden 2019 alussa I LUV 2K lopetti lähetykset Kotkassa ja Lappeenrannassa.
Henna Leppänen
Henna Leppänen on Väinö Linnan kirjoissa Täällä Pohjantähden alla esiintyvä naishenkilö, Preeti Leppäsen vaimo, ja Aune ja Valenti Leppäsen äiti. Hän on hieman hömelö nainen, kartanon kanapiika, joka asuu Preetin kanssa murjussa.
Hennu Kjisik
Tunnustukset
Kjisik ja Harris saivat vuonna 2016 Suomen arkkitehtiliiton jakaman Otto-Iivari Meurman -palkinnon. Palkintoperusteluissa heidän kerrottiin tehneen pitkäjänteistä työtä kaupunkisuunnittelun hyväksi. Vuonna 2018 Kjisikille ja Harrisille myönnettiin arkkitehtuurin valtionpalkinto.
Brendan Brisson
Seuraura
Brisson on Los Angeles Jr. Kingsin kasvatti. Kaudeksi 2016–2017 hän siirtyi opiskelemaan Minnesotaan Shattuck St. Mary'sin high schooliin. Green Bay Gamblers varasi Brissonin 152. pelaajana USHL:n varaustilaisuudessa 2017. Hän pelasi vielä kaksi seuraavaa kautta Shattuck St. Mary'sissa. Kaudella 2018–2019 Brisson voitti joukkueensa sisäisen piste- ja maalipörssin tehoilla 42+59=101. Hän debytoi samalla kaudella myös Brissonin varanneen Gamblersin USHL-joukkueessa, jossa hän pelasi kuusi ottelua.
Linda Lingle
Tausta ja yksityiselämä
Lingle syntyi juutalaiseen perheeseen Saint Louisissa, mutta muutti 12-vuotiaana perheineen Kaliforniaan. Vuonna 1975 Lingle valmistui Kalifornian osavaltionyliopistosta, Northridgesta (CSUN), pääaineenaan journalistiikka ja myöhemmin politiikan tutkimus.
Monaco olympialaisissa
Monaco osallistui kesäolympialaisin ensimmäistä kertaa vuonna 1920 ja on siitä alkaen ollut mukana 1-11 urheilijan joukkueilla lukuun ottamatta vuosia 1932, 1956 ja vuoden 1980 boikotoituja Moskovan olympialaisia. Monaco on osallistunut myös talviolympialaisiin joka kerta vuodesta 1984 alkaen.
Podofyllotoksiini
Podofyllotoksiini (C22H22O8) on lignaaneihin kuuluva orgaaninen yhdiste. Yhdistettä käytetään lääketieteessä eräiden virusinfektioiden kuten kondylooman hoidossa.
Biosynteesi
Kasvit muodostavat podofyllotoksiinia lähtien koniferyylialkoholista. Ensimmäisessä vaiheessa se hapetetaan radikaaliksi, joka dimerisoituu pinoresinoliksi. Pinoresinoli pelkistetään larisiresinoliksi ja sekoisolarisiresinoliksi. Sekoisolarisiresinolin dioliryhmä hapetetaan laktoniksi, jolloin muodostuu matairesinolia, josta metyloitumisien, hydroksyloitumisen ja renkaansulkeutumisen myötä muodostuu podofyllotoksiinia.
Moottoritie
Kiina
pienoiskuva|[[G4 Jinggang'ao Expressway Dongguanissa, Guangdongissa.]]
Kjisik (yritys)
Kjisik on Turussa 1890-luvulta asti toiminut kangaskauppa. Se oli alun perin venäjänjuutalaisen Kjisikin suvun omistuksessa vuoteen 2012, jolloin uusiksi omistajiksi tulivat kiinalaiset Juan Zhu ja Sheng Chen. Heidän yhtiönsä nimi on Kii-Tex Oy, mutta liike toimii yhä Kjisik-nimellä ja myy sisustustekstiilikokonaisuuksia yksityisille ja yrityksille.
Claire Bloom
thumb|[[Guy Pearce ja Claire Bloom tammikuussa 2011.]] Patricia Claire Bloom (s. 15. helmikuuta 1931) on englantilainen näyttelijä. Hän opiskeli Guildhall Schoolissa ja Central School of Speech and Dramassa.
Moottoritie
Historia
Suomen ensimmäisen moottoritiemäisen väylän, Helsingin Itäisen moottoritien (osa nykyistä Itäväylää), rakentaminen aloitettiin vuonna 1950 Kulosaaren sillalla. Silta ja osuus Kulosaaren läpi Herttoniemeen saakka avattiin vuonna 1957 ja kokonaan tie valmistui vuonna 1962. Tie on moottoritien tapainen, muttei kuitenkaan täytä kokonaan nykyisiä moottoritielle asetettuja laatuvaatimuksia.
Suomen ensimmäistä varsinaista moottoritietä, Tarvontietä (nyk. Turunväylä), alettiin rakentaa vuonna 1956 Helsingin Munkkiniemen ja Espoon Gumbölen välille. Tie otettiin käyttöön vuonna 1962. Seuraavien kymmenen vuoden aikana Suomeen rakennettiin runsaasti lyhyitä moottoritieosuuksia suurimpien kaupunkien, varsinkin Helsingin läheisyyteen. Näiden ensimmäisten moottoriteiden tarkoituksena oli purkaa kaupunkien ulosmenoväylien ruuhkia.
Claire Bloom
Vuonna 1952 Claire Bloomilla oli keskeinen rooli Charles Chaplinn elokuvassa Parrasvalot. Siitä alkaen hän on ollut maansa huomattavimpia elokuvatähtiä; tulevien vuosien elokuvista vain muutamia olivat Aleksanteri Suuri (1955), Karamazovin veljekset (1958), Tri Chapmanin raportti (1962), Yö kauhujen talossa (1963), Vakoilija kylmästä (1965), Kuvitettu mies (1969) ja Rikoksia ja rikkomuksia (1989).
Bloom on julkaissut kirjat Limelight and After: The Education of an Actress (1982) ja Leaving a Doll's House: A Memoir (1996).
Sadistinen persoonallisuushäiriö
Sadistinen persoonallisuushäiriö on persoonallisuushäiriö, johon sisältyy toisen kärsimyksestä nauttiminen. Se esitetään diagnoosijärjestelmässä Diagnostic and Statistical Manual of Mental Disorders (DSM-III-R). Uudemmissa DSM:n versioissa (DSM-IV, DSM-IV-TR and DSM-5) ei sitä ole.
Kääpiönuoliainen
Kääpiönuoliainen (Ambastaia sidthimunki) on karppikalojen lahkon Botiidae-heimoon kuuluva pienikokoinen Aasiassa elävä kalalaji, jota pidetään toisinaan akvaariossa. Se jää noin viiden senttimetrin mittaiseksi. Vaaleanruskealla pohjalla on musta ruutukuvio. Sopivat vesiolot ovat lämpötila 26–28 °C, pH 6–8 ja kovuus (dH) 5–29.
Luonnossa kääpiönuoliaisia esiintyy Thaimaan länsiosissa Chao Phraya- ja Mekongjoissa ja tulvivilla pelloilla. Luonnossa laji on uhanalainen, ja sen arvellaan kadonneen Kwaijoen vesistöstä. Akvaariokaupassa myydään vankeudessa kasvatettuja yksilöitä, joiden tuottamiseksi on luultavasti käytetty hormoneita. Kotiakvaariossa lajin ei tiedetä lisääntyneen. Kääpiönuoliaista suositellaan pidettäväksi suurissa, kymmenen yksilön parvissa.
Lindsay Wagner
Wagner on vegaani. Hänet tunnetaan sekä televisiosta että elokuvista.
Mikk Murdvee
Murdvee opiskeli Tallinna Muusikakeskkoolissa (TMKK) vuosina 1986–1988 viulunsoittoa äitinsä Niina Murdveen ja Harald Aasan luokalla. 1998–1999 hän opiskeli Viron musiikkiakatemiassa. Vuodesta 1999 hän on asunut Helsingissä ja opiskellut Sibelius-Akatemiassa viulunsoittoa Mari Tampere-Bezrodnyin luokalla (viuludiplomi v. 2005), orkesterinjohtoa kapellimestariluokalla (kapellimestaridiplomi v. 2007) sekä kuoronjohtoa Matti Hyökin luokalla. Kapellimestariluokalla hänen opettajinaan ovat toimineet muiden muassa Leif Segerstam, Jorma Panula, Atso Almila, Hannu Lintu ja Markus Lehtinen.
Ripaska
Ripaska tai kyykkytanssi on ukrainalaisesta kansantanssiperinteestä peräisin oleva tanssi. Suomessa ripaska on monelle nykypolven edustajalle tullut tutuksi venäläisen (neuvostoliittolaiseen) kulttuurin välityksellä.
Sodankylä (albumi)
Sodankylä on Maj Karman kuudes studioalbumi, joka julkaistiin 6. lokakuuta 2004. Se on ensimmäinen yhtyeen nykyisellä nimellä ilmestynyt täyspitkä albumi. Nimikappale "Sodankylä" on uudelleensanoitettu versio yhtyeen Kaukana puhelimista -debyyttialbumin kappaleesta "Don Säilän hyväksyntä". Albumi on yhtyeen viimeinen levy, jossa soittaa basisti V.V.V..
Petri Kaivanto
Musiikki
Vuonna 2004 Kaivanto kilpaili Suomen edustajana Romaniassa Kultainen Hirvi -festivaaleilla duona Milanan kanssa, ja 1996 Kaisu Kärki edusti Suomea Kaivannon laululla Sillat liekeissä kansainvälisessä Makfest -laulukilpailussa Makedoniassa. Palkintoja: Hopeakuu-musikaalikilpailu (Lahden Kaupunginteatteri) 2004 ja 2002, Pilkkalaulun SM (Työväen Musiikkitapahtuma ja Yle TV1) 1990, Tapsan Tahdit -laulelmakilpailun sävellyspalkinto 1988.
Akamella
Hautausmaan historiaa
Väkevistä saarnoista ja kirkollisista toimituksista huolimatta Lapissa istui 1600-luvulla lujassa noituus ja taikauskoisuus. Tällä tavoin noituus ja taikauskoisuus pesiytyi myös Akamellaan. Tarina kertoo, että Akamellan hautauspaikaksi on valinnut vainaja itse. Lapinakka oli haudattu. Hänet oli pantu ensin sopivaksi katsottuun tievaan Muonionjoen varressa. Akka ei kuitenkaan saanut kaipaamaansa rauhaa, vaan ilmestyi sieltä ihmisilmoille huolestuneena sanoen: "Ei tähän tievaan, mutta siihen, joka on alempana". Ja niin vainaja siirrettiin anomaansa jokimutkaan. Tästä tarinasta sai alkunsa Akamellan hautausmaan levoton historia.
Brjanskin alue
Talous
Alueella on metalli-, rakennusaine-, elintarvike- ja puusepänteollisuutta sekä koneenrakennusta ja kevyttä teollisuutta.
Kansankulttuuri (kustantamo)
Historia
1980-luvulla yhtiön kannattavuus heikkeni, kun neuvostokirjallisuuden vetovoima väheni. Helsingin keskustassa sijainnut kirjakauppa lakkautettiin 1984, ja vuonna 1986 Kansankulttuurin kustannustoiminta siirrettiin Suomi–Neuvostoliitto-Seuralle, jonka SN-kirjat jatkoi Kansankulttuurin työtä.
Handu pumpulla
Nelonen on näyttänyt sarjaa vuosina 2005 ja 2008. Sarja oli tekstitetty suomeksi.
Mellonsaari
61.79962°N, 29.46418°W
Charles Walters
Waltersin tunnetuimpien töiden joukossa ovat Lili (1953), Skandaalihäät (1956) ja Varokaa merivettä (1957).
Louis Schaub
thumb Louis Schaub (s. 29. joulukuuta 1994 Fulda, Saksa ) on itävaltalainen jalkapalloilija, pelipaikaltaan hyökkäävä keskikenttäpelaaja. Hän edustaa Bundesliigassa pelaavaa Kölniä mutta on vuosina 2020–2021 pelannut lainalla Hamburger SV:ssä ja sveitsiläisseura Luzernissa.
Lahnus
Lahnus on Pohjois-Espoon suuralueeseen kuuluva Espoon koillinen kaupunginosa. Lahnus rajoittuu lännessä Lakistoon, etelässä Luukkiin ja kaakossa Kalajärveen. Lounaassa Lahnuksella on rajapiste Velskolan kanssa. Pohjoisessa Lahnus rajoittuu Nurmijärveen ja idässä Vantaan Vestraan.
Palvelut
Alueen kouluna toimii Luukin puolella sijaitseva Lahnuksen koulu, jossa opetetaan luokkia esikoulusta kuudenteen luokkaan.
Zach Galligan
Galligan syntyi New Yorkissa ja valmistui Columbian yliopistosta.
Esbjerg
Historia
Vuonna 1868 Tanskan kansankäräjät päätti perustaa sataman Esbjergin seudulle, joka siihen asti oli ollut hyvin eristynyttä syrjäseutua. Kaupungin kehittymisen katsotaan alkaneen tästä. Alueen väkiluku kasvoi 1870- ja 1880-luvuilla, aluksi kalastuselinkeinon ansiosta, mutta vuosisadan vaihteesta alkaen myös vilkastuva maataloustuotteiden (voin, kananmunien ja sianlihan) vienti tarjosi alueella työmahdollisuuksia. Viennin ansiosta vakiintui myös lauttaliikenne Englantiin. Toisen maailmansodan jälkeen Esbergiin syntyi offshore-teollisuutta ja useat öljynporausyhtiöt perustivat kaupunkiin tukikohtansa.
Parsifal (ooppera)
Parsifalin taustaa
Kundry viettelee Titurelin pojan Amfortasin maagisessa puutarhassa. Pyhä keihäs putoaa Amfortasin kädestä, haavoittaa häntä ja siirtyy Klingsorille.
Lyhyt juoniseloste
Parsifalin alkusoitto perustuu kolmeen koko teoksen läpi kuultavaan motiiviin: Ehtoollisen, Graalin ja Uskon Motiivit. Motiivien kautta Wagner peilaa Graalin veljeskunnan uskonnollisia velvollisuuksia ja Amfortaksen aiheuttamaa onnettomuutta.
Gurnemanz kertoo Pyhästä keihäästä O wunden-wundervoller heiliger Speer! (Ihmehavan pyhä keihäs) ja siihen liittyvästä historiasta. Amfortas tuodaan kylpemään. Gurnemanz kertoo Durich mitleid wissend, der reine Tor; harre sein' den ich erkor (myötätunnon avulla ymmärtävä puhdas houkka, odota sitä, jonka olen valinnut).
Parsifal työntää Kundryn luotaan. Kundry yrittää saada Parsifalia pelastamaan itsensä omilla ehdoillaan ja kertoo kirouksensa syyn: hän nauroi nähdessään Kristuksen ristillä. Parsifal sanoo pystyvänsä pelastamaan, muttei sillä tavalla kuin Kundry haluaisi. Kundry pyytää viettämään hetken sylissään, mutta Parsifal torjuu yhä Kundryn.
Provence-luokka
Provence-luokka oli Ranskan laivaston kymmenen 1860-luvulla valmistetun aluksen muodostama panssarifregattiluokka. Koska tykit oli asetettu aluksen kummallekin laidalle ne ovat brittiläisen luokituksen mukaan niin sanottuja broadside ironcladejä.
Maastoajoneuvo
250px|thumb|Mercedes-Benz [[Unimog Marokossa.]] Maastoajoneuvo on maastossa ja teiden ulkopuolella liikkumiseen tarkoitettu ajoneuvo. Maastoajoneuvoja ovat muun muassa maastoauto, maastokuorma-auto, traktori ja moottorikelkka. Suomen ajoneuvolain mukaan maastoajoneuvo on henkilöiden tai tavaran kuljetukseen taikka muita ajoneuvoja vetämään valmistettu jäällä, lumessa tai vajottavassa maastossa taikka maahan tukeutuen kulkemaan valmistettu moottorikäyttöinen ajoneuvo.
Etelä-Savon maakunta
Kristinusko
Luterilaisen kirkon sisällä Evankelioiva herätyskristillisyys on Etelä-Savon herätysliikkeistä voimakkain. Kansanlähetyksen kannatus Mikkelissä on suhteellisesti korkeinta koko maassa. Evankelioivaa herätyskristillisyyttä tavataan voimakkaana myös Savonlinnassa ja Pieksämäellä. Saimaan ympäristössä evankelioiva herätyskristillisyys vaikuttaa voimakkaana, mutta vanhemmilla herätysliikkeilä ei ole ollut alueella kovin vahvaa jalansijaa. Vanhemmista liikkeistä alueella on esiintynyt enimmäkseen herännäisyyttä, joka on nykyisellään voimakasta vain Pieksämäellä. Vanhoillislestadiolaisuuden kannattajaryhmiä on ollut alueella, joka ulottuu Varkauden–Leppävirran seudulta Joensuuhun. Lestadiolaisuuden kannatus on kuitenkin hajanaista.
Eero Haapalainen
Lapsuus ja nuoruus
Eero Haapalainen syntyi 1880 Kuopiossa työläisperheeseen. Hänen isänsä Aaro Fredrik Haapalainen oli kirvesmies ja Miina-äiti (Wilhelmiina) kutoi kotona kangasta Minna Canthin kangaskauppaan. Haapalainen kirjoitti ylioppilaaksi Kuopion yhteiskoulusta vuonna 1901. Kouluvuosina hän ansaitsi rahaa rullatehtailija Saastamoisen vanhimman pojan yksityisopettajana historiassa ja matematiikassa. Vanhemmat toivoivat Haapalaisesta pappia, mutta jo hyvin nuorena hän liitti elämänsä työväenliikkeeseen. Hän luki lakitiedettä Helsingin yliopistossa vuosina 1901–1904, mutta varojen puutteessa loppututkinto jäi suorittamatta.
S/2000 J 11
S/2000 J 11 on Jupiteria retrogradiseen suuntaan kiertävä epäsäännöllinen kuu. Kuu löydettiin vuonna 2000 ja se luokiteltiin Himalia-ryhmän jäseneksi.
Isosuon jäteasema
Elokuussa 2002 otettiin Isosuolla käyttöön Suomen modernein kaatopaikkakaasua käsittelevä biokaasupumppaamo. Se kerää metaanin jätekasojen sisältä ja polttaa sen soihtupolttimessa. Kaasua ei hyödynnetä, mutta se riittäisi noin 400 omakotitalon ympärivuotiseen lämmitykseen. Hankkeen investointi oli noin 400 000 euroa. Vuonna 2003 kaasua kerättiin yhteensä noin 1,3 milj m³ ja vuonna 2004 se keräsi arviolta 65 % jäteasemalta muodostuvasta metaanista.
Thomas Tomkins
Thomas Tomkins (1572–9. kesäkuuta 1656) oli brittiläinen säveltäjä ja urkuri. Hän sävelsi muun muassa madrigaaleja ja kosketinsoitinmusiikkia.
Mestarien liigan kauden 2017–2018 karsintavaihe ja play-off-kierros
Ottelut
''2–2 yhteistulos. Sheriff Tiraspol voitti vierasmaaleilla.''
''2–2 yhteistulos. Slavia Praha voitti vierasmaaleilla.''
''1–1 yhteistulos. Rijeka voitti vierasmaaleilla.''
''3–3 yhteistulos. Young Boys voitti vierasmaaleilla.''
İstanbul Başakşehir voitti 5–3 yhteistuloksella.
Neiti Aika
Neiti Aika on yleisnimitys puhelimen palvelunumeroille, joiden tarkoitus on välittää tieto tämänhetkisestä ajasta ja päiväyksestä. Ensimmäinen palvelunumero tuli käyttöön Ranskassa v. 1933 ja palvelukonsepti on sen jälkeen levinnyt ympäri maailman. Puhelussa pyörii nauhoite tai simuloitu ihmisääni, jossa (tavanomaisesti naisäänellä) lausutaan viikonpäivä, päivämäärä ja kellonaika viidentoista sekunnin välein. Neiti Ajalla on erilainen ääni ja tiedotustapa maasta ja puhelinyhtiöstä riippuen.
I molteplici mondi di Giovanni, il cantante Neffa
I molteplici mondi di Giovanni, il cantante Neffa on italialaisen poplaulaja Neffan neljäs albumi joka julkaistiin 3. lokakuuta 2003.
Veikko Vehviläinen
Talvisodassa hän toimi kiväärimiehenä jalkaväkirykmentti 41:ssä. Jatkosodassa alikersantti Vehviläinen toimi ryhmänjohtajana Jalkaväkirykmentti 9:ssä ja osallistui hyökkäysvaiheessa useisiin taisteluihin, joissa toiminnasta hänet nimitettiin 26. syyskuuta 1941 Mannerheim-ristin ritariksi numero 15. Mannerheim-ristin virallisissa nimitysperusteluissa mainitaan muun muassa Vehviläisen rohkeus ja kylmäverisyys alijohtajana sekä hänen ilmiömäinen nopeutensa ja taitavuutensa eri taisteluvälineiden käyttäjänä kaikissa taisteluissa.
Siviiliammatiltaan Vehviläinen oli maanviljelijä. Hän oli naimisissa ja hänellä oli neljä lasta. Veikko Vehviläinen ylennettiin luutnantiksi 16. helmikuuta 1962.
Rolf Wollner
Wollner pelasi Saksan miesten maajoukkueessa vuosina 1927–1931 yhteensä 12 ottelua. Hän kuului Saksan olympiapronssia voittaneeseen joukkueeseen Amsterdamissa 1928, missä hän pelasi yhdessä ottelussa. Hänen pelaajauransa aikana ei pelattu maailman- eikä euroopanmestaruuskilpailuja.
Marvelin ABC-televisiosarjat
S.H.I.E.L.D. Agentit (2013–2020)
Agentti Phil Coulson kokoaa pienen ryhmän S.H.I.E.L.D.:n (Strategic Homeland Intervention, Enforcement and Logistics Division) agentteja käsittelemään uusia tapauksia. Havaittuaan, että Projekti Tuhatjalkainen ja sitä johtava ”Selvänäkijä” ovat yhteistyössä terroristijärjestö Hydran kanssa, Coulson ja hänen tiiminsä joutuvat jahtaamaan Hydran jäseniä, jotka ovat yhä vapaalla jalalla Hydran soluttautumisen ja S.H.I.E.L.D.:n tuhon jäljiltä, sekä pyrkivät saamaan takaisin hallituksen luottamuksen. S.H.I.E.L.D.:n joutuessa sotaan sekä Hydraa että epäinhimillisiä vastaan, Coulson aloittaa salaisen tehtävän maailman suojelemiseksi uusilta uhilta. Hydran ja epäinhimillinen Hiven kukistumisen jälkeen, S.H.I.E.L.D.:istä on tullut jälleen laillinen järjestö, ja Coulson on palannut takaisin tavalliseksi kenttäagentiksi etsiäkseen käsiinsä muitakin kyvykkäitä ihmisiä, mukaan lukien Robbie Reyesin / Aaveajajan. Samaan aikaan agentti Leo Fitz ja tohtori Holden Radcliffe viimeistelevät työnsä LMD-robottien parissa. Myöhemmin Coulson ja hänen tiiminsä siepataan ja viedään avaruuteen, missä heidän on keksittävä keino ihmiskunnan pelastamiseksi ja kotiin palaamiseksi.
Ensimmäisellä kaudella Samuel L. Jackson, Cobie Smulders, Maximiliano Hernández, Titus Welliver ja Jaimie Alexander uusivat Nick Furyn, Maria Hillin, Jasper Sitwellin, Felix Blaken, ja Sifin roolit edellisistä MCU-elokuvista ja One-Shot -lyhytelokuvista. Toisella kaudella, Alexander ja Smulders tekevät paluun, minkä lisäksi Hayley Atwell, Neal McDonough, Kenneth Choi, ja Henry Goodman  uusivat Peggy Carterin, Timothy "Dum Dum" Duganin, Jim Moritan, ja tohtori Listin roolit edellisistä MCU-elokuvista. Kolmannella kaudella, William Sadler palasi presidentti Matthew Ellisin rooliin edellisistä MCU-elokuvista, ja Powers Boothe esiintyi toistuvasti Gideon Malickin roolissa, hahmon esiinnyttyä aiemmin nimettömänä elokuvassa The Avengers.
Aplocheilichthys
Aplocheilichthys on hammaskarppien heimoon kuuluva kalasuku. FishBase-tietokannassa on 24 siihen kuuluvaa lajia.
Speden Spelit
Ohjelman kilpailut
Vakionumeroita olivat muun muassa hyppynarulla hyppiminen pareittain ja yksittäin, keilojen kaataminen potkupallolla, silmät kiinni yhdellä jalalla seisominen, tarkkuusammunta, hulavanteen pyörittäminen kaulan ympärillä, pingispallon piteleminen ilmassa hiustenkuivaimella, nauharenkaan läpi pujottautuminen yksin ja pareittain, juoksumatolla juokseminen , ajan arvioiminen sekuntikellolla sekä erilaiset kilpailut pelikorteilla, esimerkiksi kortin värin arvaaminen. Keksijänä tunnettu Spede Pasanen myös kehitteli ohjelmaa varten omalaatuisia kilpailulaitteita, kuten jalalla poljettavan autoratapelin. Mukana oli myös nopeustesteri, jossa kilpailijan tuli painella neljää valonappia koneen määräämässä järjestyksessä kiihtyvällä nopeudella. Laitteesta tuli niin suosittu, että niitä ilmestyi 1990-luvulla huoltoasemien baareihin pajatsojen ja hedelmäpelien joukkoon.
Pohja (Kangasala)
250px|pienoiskuva|oikea|Kuhmalahti. Pohjan kylän keskustaa. Pohja on entisen Kuhmalahden kunnan kuntakeskus Kangasalla. Se on ollut kunnan keskus 1950-luvulta lähtien. Taajamaksi sitä ei kuitenkaan ole koskaan määritelty, vaan Kuhmalahden alueen ainoa taajama on Pohjasta länteen sijaitseva Kuhmalahden kirkonkylä.
Harold French
French aloitti uransa näyttamöllä 1912. Vuonna 1923 hän siirtyi elokuvan pariin ja erityisesti ohjaajaksi, mutta palasi myöhemmin näyttämölle ohjaajana. Elämänsä loppupuolella hän keskittyi kirjoittamiseen. Hänen elokuviaan ei pidetä erityisinä mestariteoksina, eivätkä ne myöskään olleet kassamagneetteja, joskin vuosien 1940–1955 elokuvat olivat mukavaa viihdettä.
Frenchin vaimo kuoli sota-aikana pommituksessa.
Telemobiloskooppi
Telemobiliskooppia pidetään ensimmäisenä varsinaisena tutkana, jonka kehitteli saksalainen keksijä Christian Hülsmeyer.
Historia
Telemobiloskoopille myönnettiin patentti 22.9.1904 (nimellä Hertzian-wave projecting and Receiving Apparatus Adapted to Indicate or Give Warning of the Presence of a Metallic Body, Such as a Ship or a Train, in the Line of Projection of Such Waves).
P. O. Ekko
1930-luvun alussa Ekko kiinnostui kirkon pöytäkirjoissa tapaamistaan puumerkeistä ja alkoi kerätä niitä. Vuosien saatossa hän keräsi kirkonkirjoista ja arkistoista yli 13 000 puumerkin kokoelman. Suomen ohella hän keräsi niitä Pohjoismaista ja Saksasta. Ekko julkaisi kolme puumerkkejä käsittelevää teosta, joista kaksi toimitti hänen poikansa Timo Ekko.
Artikaiini
Artikaiinin kemiallinen kaava on C13H20N2O3S, moolimassa 284,37 g/mol ja CAS-numero 23964-58-1.
Kirsi Virtanen
Virtanen on julkaissut kirjan Lupa olla nainen (2008). Kirja kertoo naisellisuudesta ja naisasialiikkeen eri muodoista. Hän oli Kokkolan Sosialidemokraattien johtokunnan jäsen 2012- 2014 ja kirjoittaa blogeja Uuteen Suomeen ja Uusi demari.fi-portaaliin.
Natsume
Aiheesta muualla
Chaki
Jääpallon Super Cup
Super Cup on kansainvälinen miesten maajoukkueiden jääpallokilpailu, joka järjestettiin ensimmäisen kerran tammikuussa 2005 Lappeenrannassa. Sitä hallinnoi Kansainvälinen jääpalloliitto. Seuraava Super Cup myönnettiin niin ikään Lappeenrannalle ja järjestettiin jo joulukuussa 2005. Turnaukseen osallistuvat edellisten jääpallon maailmanmestaruuskilpailuiden parhaat maat, ja kilpailumuotona on yksinkertainen sarja.
Viipuri-kortti
Viipuri-kortti oli matkustusasiakirja, jolla suomalaiset ja Suomessa asuvat kolmannen maan kansalaiset pystyivät vierailemaan Viipurissa ilman viisumia vuosina 1991–2000.
Combine
Rajoituskenttä
Alun perin luultiin että rajoituskenttä estäisi ihmisten seksuaalisia haluja, pääsiassa Breenin kertoessa että se oli estämässä ihmisten "halua lisääntyä". Breen puhuu tästä asiasta kansalaisille televisiolähetyksessään Half-Life 2:sen alussa, vastauksena kirjeeseen, jonka hänelle on kirjoittanut "huolestunut kansalainen", ja väittää että rajoituskenttä poistetaan kun ihmiset todistavat, että eivät enää tarvitse sitä. Tämä tarkoittaisi käytännössä sitä, että ihmislajia ei enää olisi vaan he olisivat osa Combinen transhumaania aselajia; näin ollen rajoituskenttä olisi tarpeeton.
Mielenhallinta ja muistin muuntelu
Vihjailtu syy tähän oletettuun mielenhallintaan on, että ihmiset unohtaisivat miksi he vihaavat Combinea ja hyväksyisivät suosiolla sen (ja Breenin) vaatimukset, ja luodakseen raikkaan uuden kaavan (ihmisen mielen) pakotettuun uudelleensivistykseen.
Rally di Roma Capitale
Voittajat
Kilpailun voittajat:
Henry Fuseli
Fuseli kuoli vuonna 1825 Putney Hillissä 84 vuoden iässä, ja hänet haudattiin St Paulin katedraaliin. Ennen kuolemaansa hän oli jo kartuttanut omaisuuttaan ja kuoli melko varakkaana miehenä.
Kefepiimi
Kefepiimi (C19H24S2N6O5) on kefalosporiineihin kuuluva orgaaninen yhdiste. Yhdistettä käytetään lääketieteessä ja eläinlääketieteessä antibioottina useiden bakteeri-infektioiden hoitamiseen.
Ominaisuudet ja käyttö
Kefepiimi kuuluu niin kutsuttuihin neljännen sukupolven kefalosporiineihin. Sen vaikutusmekanismi perustuu muiden saman lääkeaineryhmän molekyylien tavoin bakteerien soluseinän peptidoglykaanikerroksen biosynteesin estoon. Lääkeaine tehoaa useisiin grampositiivisiin bakteereihin esimerkiksi streptokokkeihin. MRSA-kannat ovat resistenttejä. Gramnegatiivisesta bakteereista kefepiimi tehoaa muun muassa enterobakteereihin kuten kolibakteeriin ja lisäksi Pseudomonas aeruginosaan. Kefepiimi on suhteellisen stabiili useita beetalaktamaaseja vastaan ja sitä on tutkittu käytettäväksi myös beetalaktamaasien inhibiittorin tatsobaktaamin kanssa. Aine annetaan ruiskeena suoneen tai lihakseen. Kefepiimiä käytetään muun muassa keuhkokuumeen, iho- ja pehmytkudostulehdusten, aivokalvotulehdusten ja virtsatietulehdusten hoitamiseen. Kefepiimiä voidaan käyttää koirien ja hevosten antibiootina.
Timo Tompuri
Timo Antero Tompuri (s. 9. kesäkuuta 1969 Pernaja) on suomalainen kiekonheittäjä.
Tompuri aloitti yleisurheilu-uransa vasta 26-vuotiaana. Ensimmäisen kerran hän ylitti 60 metriä vuonna 1997 ja ensimmäisen Suomen mestaruutensa hän saavutti kesällä 1998. Suomen mestaruuden Tompuri on voittanut myös vuosina 2000, 2001, 2003 ja 2005. SM-hopeaa hänellä on vuosilta 1999, 2002 ja 2004 ja kesällä 2006 hän voitti SM-pronssia. 8. heinäkuuta 2001 Tompuri heitti Helsingborgissa ennätyksensä 69,62 ja rikkoi Markku Tuokon hallussa olleen 22 vuotta vanhan Suomen ennätyksen 1,5 metrillä. Frantz Kruger rikkoi Tompurin Suomen ennätyksen syyskuussa 2007 heittäessään myös Helsingborgissa tuloksen 69,97.
Hortense de Beauharnais
Kun Bourbon-suku palasi Ranskassa valtaan vuonna 1815, Hortense pakeni keisari Aleksanteri I:n suojiin ja hänen vaikutuksestaan sai Saint-Leun herttuattaren arvonimen. Sadan päivän aikana Hortense kuitenkin tuki Napoleonia, mikä johti hänen lopulliseen karkotukseensa Ranskasta. Hän matkusti Saksassa ja Italiassa ennen asettumistaan Sveitsiin ostamaansa Arenenbergin linnaan Thurgaun kantonissa 1817, jossa hän kuoli 1837. Hortense haudattiin äitinsä Joséphinen viereen Pariisin lähistölle St Pierre-St Paulin kirkkoon Rueil-Malmaisonissa. Hän kirjoitti muistelmansa ja ne julkaistiin vuosina 1831–1835.
Ahjo (Kerava)
Liikenne
Ahjon joukkoliikennetarjontaa hoitavat linja 978 Keinukallioon, linja 978K Bastukärriin sekä linja 738 Helsingin Kalasatamaan. Porvoonkatua pitkin radan toisella puolella kulkevat linjat 977 Ylikeravalle ja 985 Nikkilään.
Heikki Siikonen
Henkilöhistoria
Heikki Lauri Siikosen vanhemmat olivat maanviljelijä, kirvesmies Heikki Siikonen ja Hanna Uotila ja puoliso vuodesta 1922 Annikki Nokkala (k. 1926). Siikonen kävi teollisuuskoulun 1911, toimi rakennuspiirtäjänä 1909–1918 ja Uudenmaan läänin maanviljelysseuran rakennustoimiston johtajana 1918–1925 sekä 1927–1928. Oma suunnittelutoimisto hänellä oli vuodesta 1928 Hyvinkäällä, missä hän oli myös rakennusopin opettaja vuodesta 1931. Siikosella oli useita alansa ja yhteiskunnallisia luottamustoimia. Hän muun muassa laati tiettävästi Suomen ensimmäiset työväentalojen tyyppipiirustukset, joiden mukaisesti rakennettiin useita työväentaloja. Siikonen suunnitteli myös 1920-luvulla rakennetun Ahjon liikerakennuksen. Siikosen suunnittelema osa kuitenkin purettiin vuonna 1991.
Intel Pentium 4
Prescott
Prescottin järjestelmäväylä toimi 200 MHz kellotaajuudella eli 800 MHz:n datansiirtotaajuudella.
Pelton-turbiini
thumb|250px|Peltonturbiinin juoksupyörä. thumb|250px|Lester A. Peltonin luoma alkuperäinen peltonturbiinin patentti lokakuulta [[1880.]] Pelton-turbiini on impulssiturbiineihin kuuluva vesiturbiini.
Sukkahousut
Historia
Modernien sukkahousujen edeltäjä olivat nailonsukat. Ne tulivat markkinoille vuonna 1940. Nailon ei jousta, joten sukkia tehtiin monta kokoa, ja säären takaosaa koristi käsin ommeltu sauma. 1950-luvulla keksittiin että kun nailonia käsiteltiin kuumentamalla, sen joustavuus parani, ja vuonna 1959 DuPont rekisteröi lycran. 1960-luvulla minihameen myötä sukkahousut ohittivat sukat suosiossa. Pyörökutomakoneiden ansiosta sääriosan saumat jäivät historiaan. 1970-luvulla muoti vaihtui minihameista farkkuihin, ja sukkahousujen menekki romahti.
Maailmalla
thumb|Silmäpako pienoiskuva|Miesten sukkahousut Euroopassa sukkahousujen markkinajohtaja on kansainvälinen DIM. Lisäksi on monia muita sukkahousuvalmistajia, kuten itävaltalainen Wolford.
Sukasmaluri
Sukasmaluri (Dasyornis brachypterus) on erittäin uhanalainen Australian kotoperäinen varpuslintu.
Brian Doyle-Murray
Elämä ja ura
1990-luvulla Doyle-Murray alkoi tehdä myös äänirooleja piirrossarjoihin. Hänen ääniroolejaan ovat muiden muassa Lentävän hollantilaisen rooli piirrossarjassa Paavo Pesusieni ja kapteeni K'nuckles sarjassa The Marvelous Misadventures of Flapjack. Hän on ääninäytellyt myös videopeleissä, kuten SpongeBob SquarePants: Battle for Bikini Bottom (2003) ja Jade Empire (2005).
Kodomo no omocha
Kodomo no omocha (こどものおもちゃ), joka tunnetaan myös nimellä Kodocha, on Miho Obanan luoma mangasarja, josta on myös tehty anime 1990-luvun loppupuolelta. Se kertoo Sana Kuratasta, joka on lapsi-idoli. Sarja kuuluu shōjo-kohderyhmään.
Tarinan henkilöt
Rei (äänenä Masashi Ebara) on Sanan manageri.
Irkutskin alue
Hallinto
Marraskuussa 2008 Irkutskin alueen kuvernööriksi nimitetty Igor Jesipovski sai surmansa helikopterionnettomuudessa 10. toukokuuta 2009. Hänen sijalleen tuli Dmitri Mezentsev. Vuonna 2012 kuvernööriksi nimitettiin Sergei Jeroštšenko. Vuonna 2015 hallinnon yllätykseksi kuvernöörinvaalissa kommunistipuolueen duuman edustaja Sergei Levtšenko voitti valtapuolue Yhtenäistä Venäjää edustaneen vt. kuvernööri Jeroštšenkon.
Keisha Buchanan
Keisha Buchanan (s. 30. syyskuuta 1984 Lontoo) on brittiläisen Sugababes-trion entinen jäsen.
Kumpulan kasvitieteellinen puutarha
Kumpulan puutarhan alue rajattiin vuonna 1987. Uusi puutarha rakennettiin Kumpulan kartanon entiseen puistoon ja se avattiin yleisölle vuonna 2009. Tutkijoiden ja opettajien käytössä se oli jo aikaisemmin. Puutarha on jaettu hyötykasviosastoon ja kasvimaantieteelliseen osastoon, jossa kasvit on järjestetty niiden alkuperän mukaan. Kasveja kerätään sellaisilta alueilta, joiden ilmasto on Etelä-Suomen ilmaston kaltainen: Euroopasta, Pohjois-Amerikasta, ja Kaukoidästä.
Nick Schulman
Nick Schulman (s. 18. syyskuuta 1984) on yhdysvaltalainen pokeriammattilainen, joka on kotoisin New Yorkin Manhattanilta.
Kontraktio
Esimerkki
kaikilla x\ge0 ja eli |f'(x)|<1 kaikilla x mutta silti
Magistral
Moskovasta lähtevät valtatiet
Numerointi ei vastaa liittymäjärjestystä ja numerointia on muutettu 1990-luvulla siitä, mikä se oli Neuvostoliiton aikana. Miltei yhtä suuria Moskovasta muualle Venäjälle vieviä teitä on nimetty maanteiksi, kuten A-104 Dubnaan.
Ymir (kuu)
Ymir eli Saturnus XIX on Saturnuksen taannehtivaan suuntaan kiertävä kuu, joka löydettiin vuonna 2000, jolloin se sai väliaikaisen nimen S/2000 S 1.
Osteoporoosi
Osteoporoosiin liittyvä luun haurastuminen johtuu muun muassa luun rakenteen muutoksista ja mineraalitiheyden laskusta sekä luumassan vähenemisestä. WHO:n määritelmän mukaan osteoporoosista puhutaan silloin, kun luun mineraalitiheys on vähintään 2,5 keskihajontaa 20–40-vuotiaiden naisten luuntiheyttä matalampi. Tätä lievempää luun tiheyden alenemaa kutsutaan osteopeniaksi.
Esiintyvyys ja ilmeneminen
Luu­ku­dok­sen mää­rä al­kaa pie­nen­tyä yleensä yli 40-vuo­ti­aana, koska luun ha­jo­a­mi­nen alkaa olla no­pe­am­paa kuin sen muo­dos­tu­mi­nen. Vaihdevuosien aikana naisten luu­ku­dok­ses­ta saattaa hä­vi­tä vuo­sit­tain jopa vii­si pro­sent­tia, sillä est­ro­gee­ni­tuo­tan­non lop­pu­mi­nen kiih­dyt­tää luu­mas­san me­ne­tys­tä vä­hin­tään kah­den vuo­den ajak­si. Menopaussi-iän jälkeen luun hä­vi­ä­mi­nen no­peu­tuu lisäksi entisestään kum­mal­la­kin su­ku­puo­lel­la. Os­te­o­po­roo­sin ris­ki li­sään­tyy mie­hil­lä myös etu­rau­has­syö­pä­leik­kauk­sen jäl­kei­sen mies­hor­mo­nia alen­ta­van lää­ke­hoi­don vai­ku­tuk­ses­ta. Os­te­o­po­roo­sia esiin­tyy pal­jon ni­me­no­maan Poh­jois­mais­sa, koska ihmisten D-vi­ta­mii­ni­ta­so on usein alle 80 na­no­moo­lia lit­ras­sa.
Osteoporoosi ilmenee ihmisen lyhenemisenä ja sel­kä­ni­ka­mien kasaan painumisena sekä luunmurtumana vaarattomalta tuntuneen kaatumisen yhteydessä. Lisäksi se voi ilmetä kumaruutena, ryhtimuutoksena ja keski- tai alaselän kipuna. Osteoporoosi saattaa johtaa myös lonk­a­n, selkäni­ka­mien, ran­teen tai ol­ka­varen murtumiin. Tyypillisimpiä ovat ranne- ja lonkkamurtumat kaatumisten yhteydessä, sekä selkänikamien luhistuminen. Jopa normaalit arkipäivän askareet saattavat aiheuttaa luunmurtuman vakava-asteista osteoporoosia sairastavalle.
Kobjai
Asukasluvun kehitys:
Tanasirokki
Tanasirokki on pensasmainen laji, jolla on useita pystyjä varsia. Sen lehdet ovat pieniä ja toiselta puolelta valkokarvaisia. Kukat sijaitsevat latvakukinnoissa ja ovat pieniä sekä vaaleanpunaisia tai -violetteja.
Herranen aika
Kuolleiden maailmassa päähenkilö tapaa mm. paavi Pius IX:n, J. V. Snellmanin sekä arkeologi Sakari Pälsin.
Manhattan
Ruutukaava ja numeroidut kadut
Broadway kulkee kuitenkin koko saaren halki, ja suurelta osaltaan se poikkeaa suunnaltaan Manhattanin muusta katuverkosta. Tämä johtuu siitä, että Broadway seuraa vanhaa Wickquasgeck-intiaanien polkua, ja se oli käytössä jo ennen kuin Manhattanin ruutukaavasuunnitelma tehtiin vuonna 1811.
Historia
Virallisesti ensimmäinen eurooppalainen tutkimusmatkailija Manhattanilla oli englantilainen Henry Hudson, joka oli Hollannin kauppalaivastoon kuuluneen Halve Maen -laivan kapteeni ja jonka mukaan Hudsonjoki myöhemmin nimettiin. Halve Maen (”Puolikuu”) saapui ylempään New Yorkin lahteen 11. syyskuuta 1609, purjehti lyhyen matkaa ylös Hudsonjokea ja ankkuroitui Manhattanin pohjoiskärkeen. On kuitenkin arveltu, että jo vuonna 1524 italialainen tutkimusmatkailija Giovanni da Verrazano ja muutamaa kuukautta myöhemmin portugalilainen Estevan Gomez olisivat liikkuneet New York Harborin alueella.
Liikenne
Manhattan poikkeaa muista Yhdysvaltain alueista siinä, että joukkoliikenne on siellä tärkeässä osassa. Joukkoliikenteen ytimen muodostaa New Yorkin metro. Saaren yhdistää mantereeseen kolme paikallisjunalinjaa. New Yorkin taksit ovat keltaisia. Staten Islandille pääsee lautalla ilmaiseksi.
Irakin sota
Hyökkäyssotavaihe 2003
Basran puolustus luhistui 6. huhtikuuta 2003 ja Yhdysvaltojen panssarit tunkeutuivat Bagdadin keskustaan ensimmäisen kerran 5. huhtikuuta. Yli 2 000 irakilaista sotilasta surmattiin ilman ainoatakaan kaatunutta yhdysvaltalaista. Tästä huolimatta Saddamin tiedotusministeri Mohammed Saeed al-Sahaf julisti Irakin sankarillisten joukkojen etenevän kohti voittoa, ja hänen esiintymisensä herättivät epäuskoista hilpeyttä. Liittouman joukot valtasivat Bagdadin lopullisesti 9. huhtikuuta ja Irakin hallitus pakeni kaupungista. Suurimittainen vastarinta Bagdadissa loppui 11. huhtikuuta. Pohjoisessa hyökänneet kurdijoukot valtasivat Kirkukin 10. huhtikuuta ja Mosulin 11. huhtikuuta. Irakin sodan hyökkäysvaihe päättyi, kun yhdysvaltalaiset valtasivat Saddamin kotikaupungin Tikritin.
Saddam Husseinin vangitseminen, kuulustelut ja teloitus
Saddam tuomittiin kuolemaan ja teloitettiin hirttämällä 30. joulukuuta 2006. Koalitio vangitsi suurimman osan Saddamin Irakin avainhenkilöistä, ja hekin ovat odottaneet oikeudenkäyntiään ja tuomitsemistaan jo pitkään. Rikostuomioistuimen antamaa kuolemantuomiota on arvosteltu, koska on arveltu USA:n vaikuttaneen siihen, että alkuperäinen tuomari, jonka piti päättää tuomiosta vaihdettiin kesken kaiken toiseen tuomariin, jonka on arveltu olleen suopeampi kuolemantuomion määräämiselle irakilaisten valitsemalle, mutta USA:n väkivalloin syrjäyttämämälle presidentti Saddam Husseinille.
Sodan uhrit ja ihmisoikeusrikkomukset
Vuoden 2003 kolme viikkoa kestäneessä hyökkäyssodassa kuoli 170 Yhdysvaltojen sotilasta, joista suurin osa omien joukkojen tulitukseen. Vuoteen 2011 mennessä Irakin sodassa kaatui noin 4 500 Yhdysvaltain sotilasta ja haavoittui kymmeniä tuhansia. Hyökkäysvaiheessa kuolleiden irakilaissotilaiden määrää ei tiedetä. Ainakin 12 000 irakilaispoliisia sai surmansa sissisodan aikana.
Irakin jälleenrakennus
Viisi vuotta myöhemmin Yhdysvalloissa arvioitiin jälleenrakennuksen olleen kallista ja tehotonta. Jälleenrakennuksen tarkoitus oli parantaa ja korjata maan infrastruktuuria: muun muassa liikennettä, koululaitosta, viemäröintiä ja sairaaloita. Työ eteni kuitenkin hitaasti muutamia menestyksiä lukuun ottamatta. Vakavia ongelmia ja puutteita perusasioissa oli myös pääkaupunki Bagdadissa. Esimerkiksi vuonna 2010 Bagdadissa oli sähköä vain kolme tuntia kerrallaan ja vesijohtovesi ei ollut kaikilla alueilla kyllin puhdasta, vaan vesihuolto oli rekkojen varassa.